Henrik Nordbrandt

Henrik Nordbrandt (født 21. marts 1945 på Frederiksberg, død 31. januar 2023) var en dansk forfatter og lyriker.

Han tilbragte det meste af sit voksne liv i Tyrkiet, Grækenland og Italien, og hans lyrik er stærkt påvirket af middelhavsområdets byer, landskaber og klima. Henrik Nordbrandt var ateist og udtalte sig ofte om det meningsløse i religion, men mente dog, at der bl.a. i kristendommen er væsentlige budskaber om vores hverdag.

Nordbrandt udgav sin første digtsamling, Digte, i 1966. Foruden digte og essays skrev han blandt andet en roman, en erindringsbog og børnebøger og en tyrkisk kogebog. Han har også oversat tyrkisk poesi. I 1980 modtog Henrik Nordbrandt Det Danske Akademis Store Pris, og i 2000 blev han tildelt Nordisk Råds litteraturpris for digtsamlingen Drømmebroer.

I 2007 udførte den polske billedkunstner Kasia Banas en serie malerier inspireret af digte af Henrik Nordbrandt. I 2008 udkom en cd med den danske musiker Mads Wæhrens, baseret på digte af Henrik Nordbrandt.

Inspiration og temaer 
Henrik Nordbrandt udtalte selv, at de lange mørke vintermåneder i Danmark altid havde en forværrende effekt på angsten og depressionerne, der fulgte ham hele livet. Dette er hovedårsagen, til at han levede det meste af sit voksne liv i middelhavsområdet. Således finder man både sydens sol og den arabiske kultur, såvel som det mørke Norden, som stærke inspirationskilder i hans lyrik. Kærligheden er et af de mest fremtrædende emner i hans poesi. Her er det især den drømte kærlighed og fraværet, der gør sig gældende - hvor fryden over fraværet bliver en forudsætning for poesien: "smukkest er du, når du er borte" (første linje i digtet verden med musen uden hende i Syvsoverne, 1969).

Hans lyrik er bl.a. inspireret af amerikansk, europæisk og nordisk poesi fra forfattere som Wallace Stevens, T.S. Elliot og Gunnar Ekelöf.

Bibliografi 
 1966 Digte, digte
 1967 Miniaturer, digte
 1969 Syvsoverne, digte
 1972 Omgivelser, digte
 1973 Historier om Hodja, genfortællinger
 1974 Opbrud og ankomster, digte
 1975 Ode til Blæksprutten og andre kærlighedsdigte, digte
 1976 Glas, digte
 1977 Istid, digte
 1977 Guds hus, digte
 1978 Breve fra en ottoman, essaysamling
 1979 Rosen fra Lesbos, digte
 1979 Spøgelseslege, digte
 1980 Forsvar for vinden under døren, digte
 1981 Udvalgte digte, digte
 1982 Armenia, digte
 1983 Finkelsteins blodige bazar, roman
 1984 84 digte, digte
 1985 Violinbyggernes by, digte
 1986 Håndens skælven i november, digte
 1987 Under mausolæet, digte
 1988 Nissen flytter med, essaysamling
 1989 Vandspejlet, digte
 1990 Tifanfaya, børnebog
 1991 Glemmesteder, digte
 1992 Støvets tyngde, digte
 1993 Den elektriske mus, børnebog
 1994 Damelår og andre specialiteter, tyrkisk kogebog
 1995 Ormene ved himlens port, digt (inspireret af den amerikanske poet Wallace Stevens' parafrase over Shakespeares 23' sonnet om lærker, der synger 'Hymns at Heaven's Gate'. Stevens kaldte sin hyldest til Badroulbadour for 'The Worms at Heaven's Gate')
 1996 Ruzname. Dagbog. 4. Marts 1995 – 4. Marts 1996
 1998 Drømmebroer, digte
 1999 Egne digte, digte
 2001 Fralandsvind, digte
 2002 Døden fra Lübeck, erindringsbog
 2004 Pjaltefisk, digte
 2005 Dumhedens løvefødder. Idiosynkrasier mm.
 2007 Besøgstid, digte
 2008 Lille Duduk og store Godok. En opbyggelig fortælling for de små
 2010 Vi danskere, digte
 2010 Keldbyslagteren. Et julemysterium
 2012 3 1/2 D, digte
 2014 100 digte, et udvalg
 2015 Jetlag, digte
 2017 Den store amerikanske hævn, digte
 2021 Så en morgen, digte

Priser og udmærkelser 
 1966 Hvedekorns jubilæumspris
 1974 Statens Kunstfond: Produktionspræmie, for Opbrud og ankomster
 1976 Statens Kunstfonds Produktionspræmie, for Glas
 1976 Victor B. Andersens Hæderslegat
 1979 Emil Aarestrup-medaljen
 1980 Det Danske Akademis Store Pris
 1984 Kritikerprisen (dansk), for 84 digte
 1985 Statens Kunstfonds Produktionspræmie, for 84 digte
 1987 Søren Gyldendal-prisen
 1987 Statens Kunstfonds Produktionspræmie, for Under mausolæet
 1990 Svenska Akademiens nordiske pris
 1993 Adam Oehlenschläger Legatet
 1996 De Gyldne Laurbær, for Drømmebroer
 2000 Nordisk Råds litteraturpris for Drømmebroer

Kilder 
 Julie Kjærgaard, Rosens Skygge – Henrik Nordbrandts forfatterskab, Munksgaard, 1998
 Dan Ringgaard, Nordbrandt, Aarhus Universitetsforlag, 2005. 
 Thorvald Berthelsen, ''Dansk haiku og modernisme'', Forlaget Ravnerock, 2021, side 151-154
 Henrik Nordbrandt, Ruzname – Dagbog 4. marts 1995 – 4. marts 1996, Brøndum/Aschehoug, 1996
 Denstoredanske.dk
 Rasmus Nejst Jensen, Angsten i kunsten
 Lisbeth Lassen, Nordbrandt, en dansk forfatter?
 Litteratursiden.dk

Noter

Eksterne henvisninger 
 
 Henrik Nordbrandt interviewet af Louisiana Channel
 Henrik Nordbrandt på Litteratursiden.dk
 Liste over priser og legater på Litteraturpriser.dk
 

Personer fra Frederiksberg
Kunstnere på finansloven (afdøde)
Det Danske Akademis Store Pris
Modtagere af Nordisk Råds Litteraturpris
Danskere nomineret til Nordisk Råds Litteraturpris
Digtere fra Danmark
Modtagere af Boghandlernes gyldne Laurbær
Dansksprogede forfattere fra Danmark
Personer i Kraks Blå Bog (afdøde)
Personer med enkeltværker i Kulturkanonen
Modtagere af Søren Gyldendal-prisen